RINGMIRANG 


B.S. BANGSHALL 




iis, 5}0.Cjj 




Segimin Katta-bichongrang 


1. TuraJilla I 

2. Saksa Sakgni 11 

3. Simsang 12 

4. Bol 16 

5. Ama 18 

6. Ka-saaniNok 19 

7. Bewaltang 20 

8. Chimongmano 20 

9. Japinapa 21 

10. AngaBi'sa 21 

11. Re ba P‘lakan Re-ba 22 

12. Rasong On-na Salsa 23 

13. Galatbo Dukrangko 25 

14. An ching Mitelna 27 

15. On-atenga Salamko 27 

16. Robo Ansenge Songtango 28 

1 7. A'chikrangna 29 

18. Sakantian A'chik Jatna 30 

19. Nitogipa ‘Song 33 

20. Ching A-chik A-song 34 

21. 0,Ang A-chik Asong 35 

22. Nang-na A-chik A-song 36 

23. Chingni Dongram 38 

24. A-chik A-bri 39 

25. SongChel-ao 40 

26. Ku-rangtangchi 41 



27. Okamenga Pilakko 42 

28. Dukrangko Amtoke (27-06-1964) 43 

29. Jagring Teng surikgen 44 

30. Pattigimin Rasong 45 

31. Ritimkari 46 

32. Ekangani 49 

33. Karitangna Bilsi Sokon '. 52 

34. Gokarek-gok 53 

35. Gachioba An-senga 55 

36. Dongode Ang Baksa 56 

37. Dongode Un Baksa 56 

38. Reba P’lak Nomil-Panterang 57 

39. Ring-choe Saksanjok 58 

40. Ohoma 60 

41. Gogaiwai, Gosaiwai, Direngwai 61 

42. SalsamangmangAn-sengna 62 

43. Sikatang 63 

44. Mikkangtango gita 64 

45. Saksan Sikdikdik 65 

46. Jarani Kore Doka 67 

47. Cha-asia (“Ritimkari” 69 

poedooniko raongkatgimin) 



JANAPANI 


Ian baksa anga an-langni sechimonggimin kumaraprangko 
ba poedo-rangko “ Angni Ring-anirang” ine minge chapa-ka e 
nakatatenga. Ring-anirang ine minga, maina iano segimin-rangoni 
bang-akon sul-bikote ba badiaba sulrangna ma-keatesa seaha; aro 
jerangnan sul-on-jaha indakgiparangkoa ku-marap mingtona gitasa 
seaha. 

Indiba iano segiminrang gimikkon ku-marap ba poedo gita 
seahani gimin, sul gnanggipa ong-oba ba ong-jaoba, seani 
miksonganiko pilakan ma-sigen, maina bang-bata seanirangon 
jakkalronggimal A-chik kattarangkosa jakkalaha. Indiba gisikni 
aro skiani mangsonganiko ma-sina nanggniba dongkugen. 

Iano nakatenggipa ku-maraprang, a-songtangni, songsarni, 
toromni, gisikni, ka-saani, A-chik-chrokmesaani aro gipin gipin 
chanchiani bidingo sechimonggimmrang ong-a. Haida, uarang 
sanaba sanaba me-sugen aro sanaba me-sujawa; mande sakantini 
kaman indaken ong-a. Manderangsa bichalgen. 


Tura, July, 1967 
B S. Bangshall 


Published by Mrs. Sunilla (x Momin, W/o Ll. B S. Bangshall 
Financed by Department of Arts and Culture, Shillong, Meghalaya 


Dedicated to 

Lt. Bettino G. Momin 
Ll. Billyno G Momin 
Lt. Ben Carlo G. Momin 




TURAJILLA 


Dura ‘bri A chik mikkim 
Chenggontaltal simdim simdim. 
Dura Nokrek abiding, 
Pengpat-suet gongdmg-ding; 
Sakchi aram pa chapchap, 

Guuri mrik ja chapchap; 

Songreango songdu chijol 
Nikwatcnga kosak joljol. 

Dura ‘bri kimbe ta srt- 
‘Bri kosakon balwa balsri. 

Uni japajarcko, 
Ga-nangpaja biapo, 

Makkre bondan’ roramo, 
Songjok A-chik jilako 
Biming minge Tura-ko, 

Silpajaoba mingsinga, 

Jatko mikgaoatchenga. 

Chengo skang chasongni, 

Manda Simsang chijolni, 

Chatro ku simangtingrang, 
Nomil rongrong-silsilrang, 
Lckka skitokchenga injaon, 

Isol torom rikchenga Tura-on. 

Bilsi sokon chengode, 

Skul chuti ong-ode, 
Gingsirippangtokaijok 


Songchi re-na inode; 

“Megong baljok an-sengjok 
Songtangtangchi re-panok.” 

Ine ring-angjokode 

Beng-o-kangon manjajok, 
Chatrirangba ja-chapchap, 

Nirikoan nikjajok. 

5. Chengo unomitingde, 

Songadamni mandede, 

Tura-chini inode, 

Chatro-chatrirangkode, 

Mande rasotokbea, 

Chatimole nibea; 

Duti-chadol bokako 
Tengsupile nikana, 

Kini rama chitara 
Do pa chiring gandana. 

A-chik torom rikchengram Tura 
Ma-pagitcham skiram jilla. 

6. Jilla-nokap o-daldal 
Saheb-suba a gital, 

Mande nokba jelkuja 
Bangal-Rori sokkuja; 

Jilla buring bolgrimgrim, 

Si-indikdik kasinjrim, 

Do o-matni ku rangni jikjakan 
Bolrikeo amakrang pen panpan; 
Chiindmari, Tura bajar Hawakana-ba 
Tura Mission a-damba, Katcharini nokapba, 
Da-o gita ongkuja. 

Chengmangmangaipitichim; 

Biap-bicham minkuja 
A-dal pe-a gandachim. 

Jamanosa jelbajok, 

Mande nokba bing-bajok. 

Bangal-Rori sokbajok, 

Songdong achatokejok- 
A chik ‘songni jillao 
An ching baksa Tura-o ! 

7. Unoiniting chasongde 

Gisik an saotokbea, 

Cholon-rokom bewalrang 

Magap-magap nambea: 

Rori gita duti gane kitap jakbitange, 
Skiloka-poraitoka chatroranga krenge. 

Bcngali-ni oikor-rangchi A chikkuko sea 
Un baksa Engraji ku koba skia. 

Normal skul matchotede u’mang poraitoka, 
Unikoa ‘master’ni kamko am c ka a. 

Gisik wasatokbea, nio mikkim chabea, 
Skiani bang-pajaoba lekka-pora manbea. 
Cha gitchak gisep giscp toka gita ringa, 

Cha-daka chinirara ka-sitange chi a. 

Chatriranga riking bangsi dakmandako gana, 
Chadol chine, to nonge kini rama chita- 
Chasong gitcham chatnrang, 

Achik ama-ambirang! 

8. Mankachor sorokchipak donga Hawakana, 

Dak bangala kosakchiko minga Babupara; 
Chatrirangni dongramoni sakachina kingking. 

Ringre chiring samsajoljol Chandmari a*ding: 
Niwattoa rona nama balwa pangsang-pangsang, 
Gandrak chiring nalsachipak gittimde Wadanang. 
Kosakchipak dika bata buring il-gim-ilgim, 

Ringre chiring jakasichi donga Ringre gittim. 
Sanram nok ge-sakode minga Kala-ajar, 

Dalu sorok an-pachake donga Nakam bajar. 

Biming minga uamangde 
Bang- a gitim nokapde, 

Jilla buring gisepo dongoba, 
Chonmangmanga ong-jasa Tura-ba. 

9. Tura jilla antikode Sonibalo cha-a, 

Warekdimdim jikjak-jikjakbang-an mande soka; 

Ajong, Rori, Bangal, Nepal aro A chik mande 
Anti cha-a napsepsepe bang-a nomil-pante. 
Da-nang gose A-chikrangde samjak-bijakkosa, 

Pala gal-da, me-cheng, baring aro me-jakkosa. 

Palo palo nangjaode gale katangaijok, 

Indinari manderangsa ga-belbele galjok. 
Ba-ra-kancha, cha-chini, to-sabonrangko, 

Indioba Bangal-Rori pala dokanrango. 

Tangka mona suake Rorirangsa badinga, 
Dokan ate asonge cha-e bikma dal-onga. 
A-chikrang-ni a songo, 

An-ching Tura jillao. 

10. Chi nama manchakode aiao maiko jegen, 
Nikpagijagiparangde “bebemasai” ingen; 

Sapporiri grikjangjang chiringni chi j oka, 
Mikka jakra wachengosa kimongdildil daka. 
Chianingni chikoba siltong teke suala. 

Dimchang achang banoba siltong sokna guala. 
Balroroni salode, balsalakmitingode, 

Sala korang rakana chiring ranchangjokode; 
China ma brangtokbea, me chik-desa ncng bea. 
Basing dokpingpingari chasekseke am bea. 

Siltong chi-tekramo mande sokan bakdapdap. 
Basing, medik-samdikrang rikking-nkkang 
dandakdak; 

Manggisiko nikana sogin timola gita, 

Samjanggiko kanatna seksektokcnga gita. 

Ding'olana atamchipak reangoba auna, 
Asongtime sengtimani ajamkuakpil a. 

Joka Ringre ringrote, 

Tura jilla maate! 

1 1 . Nokantian Nokaptango Ki gong jamgop pintoka, 
Mandeska mandesa toka gita gal oka. 

Pring salchukalosa galokgipa sokbara, 

Moelako toktoke kigong samo galbara 

Unomiting manchade dimak sengdobagen, 
Gmgting rim- tip-rim- tipe bisa-desa chaksogen. 
Pringni ua somoion goalaba sokbagen, 
Dingdet-dingdet baltinko ripeesa palbagcn; 
“Tika-paltu” palronga goalarang sckseke, 
A-chang-dimchang biapo chigittangko rudape. 

Naba tol a inode sing e mbo ui-gen, 

Badiaba chipakde ong-bcbca indaken- 
Chingni Tura jillao 
A'chikrangni songjinmao! 

12. Jilla nokap *bri sako songdu chijol nikwata, 
Dapbek-chiwek dakpaja, sara-nokra a-sata. 

Bate totobatgmchim rama minikjangode, 
SOTok pekwatgiparang Tura jilla ma-ate; 
A'kong a*dap chirama bi‘sa-desa re-toja, 

Chiring noksik batsotram raina ga*battopaja. 

Mikka jime waode chiring cfaikol ta*raka, 

Da*nang mitam bi'sako rengbong rengbong balpaka. 

13. Songjinmani manderang atam balwa ringronga; 
Chandmari sorokko warekdtnxlim wenaiga- 
Do'O bilbaa gita motcn' gari deldikdik, 

Re’baode sor<ddco katna nangjok rang*gitik: 

Sorok a-dam gitchete wate katna nangaha, 
Bi'sa-desa jagoke a-sam bame chakaha. 

S<xok bimcmg jatchio badiaba jolode, 

Ring-chona nanq>ila mildca jime waode:- 

Jutaiangko (dcgalesa uko re-na nanggen, 
Ba*ia-kandia Idkdoesa sosichopdiop batgen. 

14. Sorok a-dnung^iarerang badiaba chua, 

Sanibani matchuiangde ga-akone sia. 

Scmibdni salode, bajar lamachipakde, 

A'pal re*an dandakdak seeitgdiipa dimakniak; 
Gingting rumal rim-tipe re’pakgqniarasa, 

Maiba soraga gita ku-songdodo dakesa. 

Jilla noksq) kosako, 

Ga-nangM^ bu|io; 

Rogimale nmapa 
Chingni Tara Jillao! 

15. >k>kap-biap kanglolca a-ba o-pata gita, 

Nigamaftariode a'diaqg gita nikata. 

Buring dimchang inemung saoba 
sing'nokjokode, 

Amikani nokapsa inataijok seng’sote. 

Skang mande gitchamrang nokap-bari O'toka, 
Man-atangtang sikatang bang-e-bang-e kangb^. 
A’ding a*patalosa A'chikrangde dongtoka, 

Adap soroksamkosa Bangal-Rori sdcseka. 

Man'atoktok cha-atok a*ding balwa ringah, 
A'chikrangde raktoka bijak na-kam cha*ari 
Nokking bing'tiptipode balwa ringna man*jawa, 
Uko chanchiatode jilla gipin solgawa; 

A'chikrangni jillako 
Biap balwa natnako. 

16. Manden* maii'e cha*ako nokan-jaman paraka 
A'song sila-siljako rantarangchi pinika. 

Rama scxok nntamko bijolichi ching*ata 
Teng-r^aoba mesokna sandiode nikata. 

Sorok pekwalgiparang Tina jilla jatcfaio 
Axidaloiga mitaiinang jajang jabitchiinao, 
Kana HtlrHalca gita badiaba jolrango, 

Bari bolgrim andalstm rama noksik gcmggeo; 
Nokjatehio BO*^a diakki dimela gita 
Jrangchipe nilqNya ian*diaiiga gita. 

*Bii kosako okgipa jilla, 

Jeba ong'bo Binm^de da]*a! 

17. A'sel naoge kamchoRjak Chandmari dokanrang, 
WU'sereo gnwjok pilak gaxn-jinrang. 


Batii0(kMtiok Mktang^ ntingriting ma-ale; 

Abelati ginchichi repidape rakata, 

Songdogimin nokrangko apsan minikjangata. 

Jolsa gol'torakosa nokantian jakkala, 

Miktorachi toesa kuturiko suala. 

Aro nitobatgenchim noksam rongtalbatode, 
Apsan rokom gandingko ‘dokandarrang ganode. 
A'chikrangni songjinmao, 

Tura-Chandmario. 

18. Tura jillao dongpara gisep balwa ringpana, 

‘ Parade ’-kana, ‘Tura Park’ aro Hawakhana. 

Skang chasong gitchamo ‘Tura Park’ko mingsinga, 
Atam balwa ringpana chatro-chatri jinronga: 

Na*tok gitchak kongtokrangko pokkriosa jila, 

Riting riting nitoriri bibalrangba bala. 

Samsirangba tangsekgilgil nina nitobea, 

Roram biap gisep gisep boldim mojimbea. 

Boldimrangni mitamrangde dao mapiltokjok, 
Japangosa salakimna ding-kario rojok. 

19. Indioba da-ororo aro mingsa donga, 

Andalmindik doki-dangdik nokningosa roa; 

Atamantin mande jinma ‘jawilwat’-ko nia, 
Noksa-jagring jipjangako nina paisa on-a; 

Balwa ringa nokningosa gijip wilwilate, 

Chakna nanga kisioba gingtingko rimtipe. 

Dongna nanga iarangba Tura jilla maate, 

Un baksa rorain bari nitoriri dongodc, 
An-sengramrang Tura-o, 

A'chikrangni jillao 

20. Pringode niriktokbo chatro-chatri jinmako, 

Re-angako skulchina Chandmari sorokko- 

lling-illap balbring bring chadol paksuete, 
Gitchak-ripet gane-chine mitam kuchimite; 
lekka-kitap jakbitange, jako chatta rae, 

Seng'su seng-su, mansu-mansu mitam beri ringe, 
Re-angtoka jikjak-jikjak rama sorok joljol, 

Kcnmangija jakgitele ongja gisik nokkol. 

A-brin’ dedrang ma-ate, nama da-nang namade, 
Un baksa lekka-bida gisik scng-paode. 

21. “Tura Peak’-chi ‘picnic’ cha na umang rc angronga 
Sike-moe, doke-damc anscngangtokbea; 

Mongsongbate matchotmano bilsin’ ponkako, 
Songtangtangchi ekgriktokna tom-ani ja-mano. 
Gingsi ripang, balwa pangsang kusi ongtokbea 
Do'jinma jaksa ganda gisik an-saobea. 

Porikkani biterangko kinaatjokosa, 

Simsakjae dukko mana mitamrang unosa. 

22. Ganding-chinding, mikang-bimang chasong rikna 
namjok, 

Indioba mikchikkima bewalrang sokjajok. 

Miksongani nisantangko bangan jaktuatjok, 
Balbojengjeng, ritcheng ritcheng poraitokarijok. 
Tura jilla skulni chatro-chatrirang, 

Chasongrikrik chasongna mikkanggiparang; 

Poraitoka Tura-o 
A'chikrangni jillao! 

23. Songjinmani manderangde dal-a chona donga, 

Rokom rokom, dingtang dingtang kamrangko ka-a; 
A'chik ripeng me-aparang kumong-nangrimbea 
Torom kamna, songsar dilna gisik nangtokbea. 


9 



Sokachakna alnamako maikomancha jegen, 
Gipin jatrang nikeode aiao inmanpilgen. 

Dikdik ropakangoba on*gen gue-pankode, 
Asong-dengdengsrapgijan dakataigen chakode; 

Danang basakobasa nokni mande agangen, 
“Chini bonjok” ineming babilsiko chipbagen. 
Noksul-songsul rogrikronga golpo-soppo kae, 

Kugep kugep jamomoe gue moja chae. 

Donga dipet on akode cha-simsimangaigen, 

Roa dipet ettalgrike golpo kaangaigcn; 
Mongsongbate mitamrang, da nang ma pagitchamrang, 
Watna-engna manjaha, mapilgimin bewalrang. 
Songjinmani padotrang, 

Tura jillan’ Achikrang! 

24. Turan’ me-chikmarangkode aiao maiko jegen, 

Pilak kamon damsan damsan kumong nangrimtokgcn. 
Dingtangmancha gilja kae namen an-saotoka, 
Kusi ong e golpo ka e tomdak tomdak roa. 

Salko minge ba ra sikna dona dingtangmancha 
Sikna-kona skigipa chatrirang gitasa. 

Ba-ra chola sikgiminko dandak dandak pala, 
Nama-namja kingtalgija chasekseke kola. 

Gisik nanga dakchakpana pilak nama kamo, 
Chanchienba jakgitele onatja rasongko; 

Indioba rasong baQ'a bange noktangtango 
Manpajaode namatpana nokni bisarangko. 
Ja-pang ja*dil nama bitchil chagen nokningoni, 
Dabahaosa rasong chugen nokni ma*gipani. 

A'chik a-song gimikna, 

Tura jilla sengatna. 

25. Tura ‘bri simdim simdim, 

Achik rasong, A-chik mikkim. 

‘Bri kosakni seng a gipchong, 
“Achik” biming tangbangpachong 
Pagitchanmi rasong, 
Chukan-dongkam chasong chasong. 

4c 4c ♦ ♦ ♦ ♦ ♦ ♦ ♦ 4^ >4^ ♦ 4: ♦ ♦ 

SAKSA-SAKGNl 


1 . Rikoba rikrak, 

Manoba dandak 

Saksa sakgni- 
Seng-oba wilwal, 

Dal-oba bewal 

Salsa salgni: 
Busugrimo balasa 

Pulni bari pil jawa, 
A'sesamni dokreksa 

Bilsi rikit baljawa. 

2. Songsonganti gimik 
Rangkojaode bimik, 

Mikgaoatjaode- 
Man-ja chasong rikkit 
Gipatna agimik 

Bitchri jakepsade. 
Sakantian satjaode 

Buring a-chasopiigen, 
Salantian gamjaode 

Magnasa nengaigen. 

3. A'songna mopile, 

Bikpile bawile, 

Gisik nangjaskal; 
Salanti sakanti 
Maibako ontiti 

Daksningjaskal.- 
Saksa rasong chaariba 
Ararana chagen: 
Salsamangmang tangariba 
Walon janggi galgen. 

SIMSANG 

1. Nokrek a- bri a biding 
Bisikoni gongdingding 
Chima Simsang tadingding 
Gonggeske rodingding- 
Joka salni gipengchi 
Songdu chirapakachi- 
Darang arong a-sakchi 
De-a-minga rasongchi. 

2. Simsang chijolrangkosa 
Gisik ra-a dikdiksa 
Nikna gitik gitiksa 
Mikjumango gitasa. 
Saliramni kumango 
Atam salni napango 
Toka rongchi aramo 
Ja-dil sue chiningo. 


12 



3. Silang dare pattalrang, 
Bisikoni chiringrang, 

Mite tongte roramrang, 
Chikol suripakarang- 
Reo salnik-janikja, 

Salni ding-a nangsokja, 
Chi-ripamchi ran sokja, 
Nirorona pasokja. 

4. Mrik wari tu arang, 
Chirepani Nokaprang, 

Cha samkolni warirang, 
Rangram rong-ma patalrang 
Nion amang-gamangsa 
Nikon riming-rimangsa 
Mikjumango gitasa 

Gisik ka-dangarisa. 

5. Siju Do bakkol ku mang 
Simsang rikam a-kuang, 
Siriwilwil rongkolrang 
Napangode kasuang.- 
Songregipan nappakram, 
Buga ranin jajokram, 

Do bak jiljal songdongram, 
Nabat mikdo dikdakram. 
Kolning dringrang mitapa 
Grimrang andalmitmata; 
Chibol a ning tangkama 
Chi-indikdik kenmana. 

6. Mingsinggipa Siimangchi 
Chijol aning mitapchi, 
A'ki gamchatgiparang, 
Salnik-janikgijarang- 
Chong doari dongenga 
Nana-nana dakenga- 
Gisik aning bitgipa 
Jawa matduatenga. 

7. Simsang natok mingsinga 
Chijolanti rimronga, 

Na rim-nawak doronga 
Jinjok jinjok roronga. 
Simsang join! A*chikrang 
Chekpong doke rimronga, 
Natok rim*rakgiparang 
Walo nawal nironga. 

8. Antin’ salo salode 
Baghmara chijolde 
Warekdimdim ninade 
Bola-wa-a palade. 

Ringko wachap dandakdak 
Chirikamo rikrakrak, 

Rori wea j ikjakj ak 
Mande soka wekwakwak. 

9. Ringko chodochodoe, 
Rori-malko chong'doe 
Siju anti re-ronga 
Chijolanti weronga- 
Chikol dare jokako 

Tading chodoangari 
Wari rilrakrikrako 
Ku’sim kadingangari. 

10. Rompa-Rongdik chipekrang, 
Dilsa abri jaretrang, 

Agrong Wari daparang, 
Sapporiri anchengrang, 
Bandil bandil boldimrang, 

Chio ring choarang 

Natok wari bilarang, 

Chikon gongding jokarang, 
Nie rona nitoa, 

Gingsiripang dodoa, 
Nikmangmangon okkaa 
An-senganin pekpila. 
Simsang chijolrangkosa 
Gisik ra-a dikdiksa, 

Nikna gitik gitiksa 
Mikjumango gitasa. 

1 1 . Tangka, sona gamscngrang, 
Gun, mikkim, rasongrang; 
Bipa, Chalang, matgrikrang, 
Gisik wasagiparang - 
Simsang chijol songdongram, 
A'chik ‘songni mingsingram, 
Chijol gittim Achikni 
Dingtang Patigipani. 

12. Mingsing-minggamanirang, 
Dcmgto-cha'toanirang, 

Janggin katchaanirang, 

Biap nitoanirang - 
Nabagimin salrangna 
Kapak ka-pak nagenma ? 
Mikkang chasong salrangna 
Bate nabataigenma ? 
Simsang chijolrangoni 
Rasong jo'olanggenma ? 
Nama rasong Achikni 
Dao jaktuatgenma ? 

4»|i 4c «* «*«««***« « 


Bol 

1 . Cheksi bijim bijak tangsim 

Nina tangsekgilgil, 
Japang ka-sin simdim simdim 
Belong, bolsal, bolsil. 
Basakoni bimik nae 

Bolma sokgalgaljok ? 
Badigita ja-dil su e 

Kiro sike daljok ? 

2. Basakoni rangkoenba 

Basakona tanggen, 
Badigita chasongrangko 
Aro nikangkugen ? 
Ama, apa, atchu, ambi 

Chasong gitchamrangko 
Ba'kujama uamangko 

Nangni pangma soko ? 


16 



3. Mandejatrangnabaskang 

Nangko atchiama ? 
Agilsako bolni japang 
Ja-dil su'chengama 
Karitangko dedagija 

An-tangchin niesoka, 
Changsamangba bitbatgija 
Asakna paraka. 

4. Nitorin bibal balan’ 

A-sakna chinani, 

Chokchim chokchim bite nangan’ 
Janggina chaani 
Bijak, bibal, kambe, nke 
Asakna ganani, 

Ja pang, cheksi, bibal, bite 
Mandena on-ani. 

5. Mingtasini sam-boloni 

Pilak chaanirang, 
Rokomari jakkalani 

Manden’ dakgiminrang. 
Tangka, sona, hira, mukta 
Gamchatgiparangna, 
Darangnaba na-an bata 

A'gilsak dimdakna. 

6. Manderangni janggi tanga 

Aro gamchataba, 

Tosusao sokna manja 
Nangko indioba. 

Dakgipan patijok ka'sae 
Pilaknan a*sako, 

Man-pachina jakgitele 
Pilak nang'oniko. 

Lekka sea, toka, nonga 
Ang gita gokasa, 

Indioba bolko daka 

Dakgipa Isolsa. 

4c 3|e 3|e ♦ afs ♦ ♦ He a|e a|e 3|e a|e a|e 4e % 3|e a|c 

AMA 

Chongipa bisa ong-oba angara 
Maina indita kasara amara ? 
Bakgitchak odeko sok-kane aldua, 
Ka-dingna changbao ka-bako dingdipga. 
Angni tusio watgija nitima, 

Tusia mikrako gipake ku-dima; 

Okkrie grapo chaaniko ona, 

Tengtoe sakinao tugija sana. 

Detang bi sako maina amara 
Chonbemitingo indita ka sara? 

Rajako gitasa detangko dal-nika, 

Sonana bateba gamchate nika. 

A'sak gimikna batpile angna 
Amani kasara amjawa tona. 

Sakgipin bisani chaako nike - 
Chia-toako on’pana sike, 

Mikchi rakjawa ama na-ara 
Onpana man-jae detangna kasara ? 



Detangna indake na-asan kasaama 
Sakgipin amade nang-ko sokjama ? 
Sakgipin dedrangni dalako nike 
Dal-atna sikama detangko bate ? 

4. Chonengo amani ka sara indake 

Mesokja maina dalmano gamchate 
Dal-ahaoii gukani gisikde ui ja 
Basako gamchatgen amana sigija. 

* 4: ||E * * * :tci|ci|c iK « * * « >): * 

KA-SAANI NOK 


Chatogipa songarang, 
Similgipa bibarang, 
Rongchinggipa bimangrang, 
Kadingsmitanirang, 

Kusi gnang mikkangrang, 
Ka saani ku rangrang, 
Katchagipa gisikrang, 
Rinokgipa bewalrang. 

Rongtalgipa nokdringrang, 
Bokbegipa bararang, 
Knatogipa sulrang, 

Nitogipa barirang, 

Manigipa bisarang. 

larangan nokdango, 
Ka-srokate gisikko, 

Nokni plak madrangko, 
Galchaatgen kasao. 

BEWALTANG 


1. Buring ajangchiode 
Ganggu susam engenga, 
Walba sengna skangde 
Sengna andalsikchenga. 

2. Bijakrangni mojimosa 
Balwakode nikgen, 

Balwa tom-tom ong-taiosa 
Do-drang katchae ring- gen. 

3. Andalmikmik mikka si me 
A-sakna chijimgen, 
Ja-manosa ronggrikbate 
A-sak ring-rangchipgen. 

3|e 4e 4c a|c a|c ♦ ♦ 

CHIMONGMANO 

1 . Biterang mikchepa 
Bol-rike bijimao, 
Jeldapchong-mota 
Akchimongmano. 

2. Srange nikoba, 

Bitchri satmano, 

Bing-aia indiba 
Ma-pangmae dal-o. 

JAPINAPA 


Similgipa bibalrang balpongangon 
Janggi angimik biban gapa; 
A'gilsak dikdik gipake kudimon 
Bal wan ’ bimangsa j apinapa. 

ANGA EISA 

1 . Anga bi'sa chonenga, 
Ai-babaming dongenga, 
Ghana siko chaenga, 

Rona siko roenga. 

2. Ama apa ka sara 
Jeko mane onpara, 

Ukon chu'ongnikpara, 
Ghana manon okkara. 

3. Maiba nambatakode 
Gha-enggenma saobade- 
Ghanchipaja ukode 
Anga bi'san’ gisikde. 

4. Angni ama apana- 
Dal'batama u‘mangna- 
Saoba gipin dimdakna, 
Ghangja uko chanchma. 

5. Ba ra gital namako 
Saoba bi-sa ganode, 
Ghanchimana gisiko 
Mama sike ukode. 

6. Dongja dal-a chonani, 
Mikneng- mikbugrikani; 
Gisikode bisani 
Rorimaia salanti. 

7. Ai an tangni kattako 
Manijaode gisepo, 

Maina doka Ai angko 
Ka-sagija detangko ? 

8. Kal'grikgija dongnapja, 
Aide uko namnikja 
Porainade aratja 
Gisikosa chinapja. 

9. O, anga indide, 

Aini geetakode 
Katta ragen da-ode 
Kal-grikchina watode. 

4e 4c a|c a|c 4e )|e ♦ 3fE ♦ 4c ♦ aK ♦ 

RE BA. PLAKAN RE BA 

1 . Hai, hai, me-tra-pante 

Reba nisan dee 
OkamchimoPgna gita; 
Apsan ja-ku de-na. 

Uni Songko rikna 
Kristian sipairang gita. 

Reba, p’lakan reba, 
Jakjinma jak-onna; 

Kana, kamko kana 
Uni Songnokko rikna. 

2. Hai, hai, mcaparang, 

Imbo mechikmarang- 
Anching remikkangana; 
Miksong-nangrimgrike, 

Un rasongna krenge, 
Kasroke kam ka?na. 

3. Dukrang bangbeoba 
Anching bilnengoba 
Kadong’ Uan dakchakgen; 
Kriston’ Rasongona 
Kristian kotok jinma, 

Hai, kadongaibo chegen 

9|e a|c a|e 4c ♦ ♦ ♦ ♦ ♦ ♦ 4c 

RASONG ON NA SALSA 

1 . Bilsi sokon chingna changsa 

P’lak asa' jatrangna, 

Gisik katciian’ kusin’ salba 
Nabaa p’lak mandena. 

An sengan sal changsa, 
Agilsak dukoba: 
Rasong on-nan’ salsa, 
On-na changpajaoba. 

Gisik ka'sin ka'tongjrimjrim 
Chanchiani baksa, 

Ka-asuang mikchi jingjang 
Katong moa pil*sa; 

Chanchion ia salko, 
Jisiin’ atchianiko; 

Gisik jriman’ baksa 
Nabaa katchan’ salba. 

Mande nama ringrang jingjang 
Rongtalgipa metrao, 

Gisik Rongtalgipan’ Seng a 
Tengsuenba Uno; 

Jokatgipa Gitel 
Atchijok Ua metrao, 
Mande pil e re bae 
la agilsako. 

Biap man-Jae danang Uko 
Tuatjok chikongo, 

Atchichakna nitogija 
Matchuni gisolo. 

Gitelrangni Gitel 
Duk chake mesokjok, 
Papirangni a sel 
Sichakna atchijok. 

Salgin’ sagre aganprakjok 
Teng'sudape ringrang, 

Uko knae dibdil ong-jok 
Mes-nirikgiparang. 



Katchaani kattako, 

Jisun’ atchianiko, 

Jokatna pilakko 
Uni rebaaniko. 

6. Sagrerangba dipjrodipjro 
Salgin’ gitko ringe, 

Bildoangjok aramsako 
Uko tengsudape. 

Olakkijok Uko 
Katchinikgiparang, 

Pilak agilsako 
Seng-gipa rajarang. 

7. Kangal cholgri, bisa magri 
Aro rajarangba, 

Ka tong katchae kusi ong a 
Da-alde u’mangba 

Asak mojingjange 
Kusi ongan baksa 
Katchan’ kurang sale 
Rasong onna salsa. 

a|c « 4c 3|e 3|e 4 k 3|t 

GALATBO DUKRANGKO 

(KRISMASNI GIT) 

1. Jajrenga skimarang, asakni dukrang, 
Aro gisik’ bal-jrimarang; 

Katongni marangrang aro p’lak paprang- 
Galatbo u’rangko na’mang. 

Galatbo p’lak nang’ dukrangko 
Pap marang namgijarangko; 

Jokatna an-chingko p’lak papirangko 
Atchijok Ua a-gilsako. 

2. A gilsak sripachim papni sagalo, 
Janggirang andalaosachim; 

Papni beri gnang sitengtoachim, 
Dongjachimjanggi jokan chol. 

Aiao maikai nambea chol! 

Aiao maikai katchaan’ katta- 
Janggiko jokatna amgipa saksa 
Atchiaha Jisu Bi-sa. 

3. A'gilsako seng a janggina naaha, 
Manjachim jekon pilakba; 

Siani beriko dakgrike amaha, 
Anchitangko onchakenba. 

A'gilsako seng a naaha- 
Sengatna p’lak janggirangko; 

Ka dimean do ga p’laknan oaha, 

Hai, rasong onna iasalo. 

4. Dal-nikbo ia salko Un’ atchianiko, 
Ka-donge jokpana uchi; 

Gale p’lak dukrangko Uni jakpongo 
Jarikna Uko jamanchi. 

Hai, katchapana an-chingba, 

Apsan gisik kadimena; 

Dalnike manina, rasongko on-na, 
An-chingni Jokatgipana. 

ANCHING MITELNA 

(Krismas) 

Bilsi gimik tangana an ching mitelna, 
Manjok anching ia salko changsa niktaina. 
Katchatokna pilakan an ching ia salo, 

Chae ringe anscngna anching daalo; 

1. A sak mojingjangpilc kusi ong’engo, 

Gisik katchae ring’pana an ching Krismas-o. 

2. Dal a chona pilaknan a sak gimiko, 
Miksongani mingsasan Jisun’ atchiao. 

3. Gisik katchae manina an ching ia salko, 
Salsamangmang guale asak dukrangko. 

4. Jokatgipa an ching atchian salo 

Ka sagrike manina an ching Krismas-ko. 

5. Dongpajaoba an chingo gamscng onpana, 
Katchae kurang mitele rasongko onna. 

a|c9|c:|c>ie9|e9|c9|c9|c3|e4c)ic9|c3|c3|c4e3|c 

QN-ATENGA SALAMKO 


1. Chanchiman a saksano, 
Donggenoba chel-beao 
Ian baksa ka-sao 
Onatenga salamko; 
Dalnikchina gisiko 
la salsamangmangko. 

2. Krismas nang*na namchina; 
Nokni ma'drang gimikna, 
Patiani ong-china ; 

Rasong Jokatgipana, 
A'gimikchi ring*china, 

Pilak manden’ jatrangna 
Sian’ beri chotchina. 

41 ************* 

ROBO ANSENGE SONGTANGO 


1 . Robo songtango, na mang noktango, 
Katchae pangnan katongtangtango; 
Kasagrikachi, bebe-dakachi, 

Ansengbo madrang noktangtango 
(Ringtaitaiani) 

Robo an senge, na mang songtango, 
Namang dukrangko kaguale; 
Mantaijawaha agilsakode 
Na-mang noktango gitakode. 


2. Nokni p’lak madrang, dal-a-chonarang, 
Kasagrikna skibo nasimang; 

Nok an-sengbatgen kasaa dongode 
Nagen katchaani janggin’ salrang’. 

3. Bakrima ripeng , noksul-songsulrang- 
Jongada madrang gita u’mang; 

O, mikaochimbo, manden’ gisikrang, 
An-seng-baljokna p’lak A'chikrang. 

4. An-senga a-song rona an-chingni; 
Mingnama bimung knatoani, 
Ong-gemna a-songna nitoani 
Dongjaode kamrang ka saani? 

5 Robo noktango, ma drang an scnge, 
Nok-namangchina sakantichi, 

Robo songtango, pilakan katchae 
Song an srngchina na simangchi. 

ACniKRANGNA 

1. A chikni Ripeng, A chikni Ripcng, 

Achikrangko okamkubo, 
Ongangkubo chasongna ripeng 
Nangko rikna skikubo. 

2. Ma brangrikjok bano Pringpiang 

Andalenga tcngsuatbo; 
Achikrangna changsamangmang 
Aski gita nabataibo. 

3. Da nang Scng baa najokchim changsa, 

Sengalna Achik asong- 
Nabataikubo pringprang baksa 

Chasongna sengan rasong. 

4. Chibisikba ranchangama ? 

Ka-singipa a brin’ chimik - 
Achikrangna joktaigenma 

Sapporiri asong gimik ? 

5. Tangbang’A'chiknaUi’ani- 

Pangma gita bite nangbo; 

A chikrangna mesokani 
A'gimikna gipe satbo. 

6. Achik Kurang, Achik Kurang, 

Kutipgija mikotaibo; 
Ringrakjaoba nangni bimang 
Kasirokrok ringangtaibo. 

7. Ringrakgipa ong-bo naa 

Gitok ranchangpile, 
Gapkamaebo kurangrara 
Antang suakpile. 

8. Ring-ang’ kurang bikbopile 

Achikna pangnajol, 
Ku-rangtangmung nikjapile 
Aramgisepjoljol. 

Hi Hi *** 41 ******* 1^ 

SAKANTIAN ACHIK JATNA 

1 . Chakat’ A-chik me a-me chik ! 

Janggi grima illengtokbo; 
Miksongtokbo pilak Achik 

Gisik grima chanchitokbo. 
Achik gimik sakantina, 
Sakantian Achik jatna. 

2. Chakat’ Simsang bisikoni, 

Manda, Damring chijolrangba- 
Nokrek abri paksaoni 

Songdusamni A*chikrangba 

An-pilbabo kumongrime, 

Maibakode dakatpabo, 

Gisik sokja inainabe 

Tusiaoni simakbabo:- 
Achik gimik sakantina, 

Sakantian Achik jatna. 

3. Chakat’ bakbak, chakat’ bakbak 

Tusigipa jagipukal, 

Okamenga inikkang ajak 

Jachanggipa kratcha-kal. 

A chik gimik sakantina, 

Sakantian A chik jatna. 

Mikgittalo ku-chakjaode 

Jajumangchi jagokchina 
Mandeska chakatjaode 

Memangrangsa ku-chakchina: 
A-chik gimik sakantina, 

Sakantian A chik jatna. 

4. Nangol gongdang rim-gipaoni 

Dal a kamko ka gipaona- 
Kamtangtangchi antangtangni 
Rikbo namgniko jatna. 

A chik gimik sakantina, 

Sakantian A chik jatna. 

Nokni mea-mechik damsan 

Detangtangni namgnina; 

A chik gimik ong bo saksan 

Achik jatko dale rikna. 

A chik gisik sakantina, 

Sakantian A chik jatna. 


31 



6. Gisik nange nachil songbo 

Okamako chinapgipa ; 

Nama kanina miksongrimbo 

Achik gisik sengkalgipa. 
Achik ginuk sakantina, 

Sakantian Achik jatna. 

7. Achik asong gimik chipc 

Mingnamako bitchn satbo, 
Noksan gita kasagrike 

A chik songko nokdang nkbo. 
A chik gimik sakantina, 

Sakantian A chik jatna. 

8. Chakatbojok, chakatbojok, 

Chakchikani chu ongaha; 
Achik kurang delpilengjok 
Knadike chakatboha. 

Sakantian an-tangtangko 
Changsamangmang demesabo. 

9. Buringgrimo okamoba 

Rong- kuchaksomanpi Ignok, 
Ahao kurangjripahaoba 

Balwao bingbangrikpilgnok. 
Sakantian antangtangna 
Ku'chakboda A chik jatna. 

10. Chakat’ A chik pante -metra, 

Simildingding balgaotokbo; 
A-chik mukut mingna krakra 

Achik gunko balpongatbo. 

Pilak Achik pante-metra, 

Mikasalbo gisikrara. 

1 1 . Bibalrangko dima gita 

Sagre-mite watnapjakal, 
Teng'sugipa aski gita 

A chik ‘songko nidoatkal - 
A-chik asong lasongona, 

Chasong rikit taiigbangchina. 

4c4E3|cifc4:4;]|ci|ei|ea(eiic9|ci|ei|c4: 

NITOGIPA *SONG 

1 . Aiao, maikai an senga A chik song! 

Chanchiaton gisikchi ka snsri- 

Aiao, danang nina nitorin, 

Arampa chap 'sakchi rikgipa ‘song. 

2. Aiao, maikai nitogipa ‘songsa! 

‘Bn kosako chagipa sam-bolrang, 

Aiao, damsa ban gita u’rang, 

Mikchi nikon ka-paka gisikchi. 

3. Nitoriri bibalrangni bala, 

Ka srokat chiringni gam arang; 

Knatoriri ring a do ni ku rang. 

Gisik katchan' dukrangko guala. 

4. Aiao, ka sri aram pa-chap balsri! 

‘Bri kosako an senga pang-sangsang; 

Rona nama gingsi ripang ripang, 
Arampachap ‘bri kosak balsri sri. 

5. Chonbeoba da-nang chingni a*song, 
Rimitchipchip nitoan’ teng'suchong- 
Seng-atchina pilak abri-a'kong, 

Ching’ A'chik ‘song ong-china ching’ rasong. 

Aiao, nambea! Aiao nitoa! Aiao ansenga! 
‘Brirang’ ‘sake likgimin Achik ‘song! 

4c 4e ♦ ♦ 4e ♦ 4 

CHING* A CHIK ASONG 


1 . Ching’ A-chik A song ong chong ching’ rasong - 
Gipgen nang* bimung pilak a-bn akong; 
Ring-gen p’lak do-drang, p’lak jatni dedrang, 
P’lak ‘brirangna knatori ku-rang. 

Dongkugen chiring bolgrim jringjrotna, 
Tipchanggija janggin’ chimik chingna; 

Ching’ A-chik A-song ong-chong ching’ rasong 
Pangnajol ching’ song teng-supachong. 

2. Dilbo seng-ao chingni gisik bilko, 

Pattibo ching’ a-sak p’lak gisikko; 
Mingatnanang’ ‘brin’ rasong mikkimko 
Chuatna ching’ a-song chigako. 

Krenga ching’ dambe nang-ko de-atna, 
Miksongani songtangko silatna; 

On-bo ringna tipchanggija chimik, 

Krengna ‘songtangna ching’ jat gimik. 

3. Songdu ‘kawe sagal rikamoni 
Nikatgen sengako brin’ sakoni- 
Sikpachong changsao ong-pana apsan 
Ong'pachong ching’ song ge sa nisan. 

Hai, chakat’ Achik pante-metrarang, 

Gisik gital rikna p’lak damberang; 
Man-kamjaskal ching’ nama bimungko 
Hai, krengna chuatna songtangko. 

O. ANG’ ACHIK ASONC 

1 . O, A’chik A- song, 

Ka-sara ang’ katong, 

Gzunchatbca jatni rasong; 

Jokgen nang-na mikchi 
Chanchie gisikchi 

Ama songna ang’ ka saachi. 

2. Atchu ambin’ roram 
Ma-pagitcham siram, 

Bipa matgrik panten grikram; 
Ma-gitchamni bimik 
Achik dedrang gimik 
Tipchangjachong ching’ kasan chimik. 

3. Tangseka a-brirang, 

Ka-sina chiringrang. 

Slang dare rong magrimrang; 

Dochelu dokua 
Kasuang mikoa, 

Matchok mesamrang chasong roa. 

4. Donggenma banoba 
Akitik wenoba, 

Nang*na bate nambatgipa; 

Darang gipin asong 
Batgenoba rasong - 
Chipgenma jnngjrot ka san’ ka tong? 

5. Ong'china mikasal 
Burungni domesal - 

A chik songni gunni bibal; 

Nangna kasan gisik 
Tipchanggija chimik 
Jokang’ ching’ A chik a song gimik. 

6. O, ang’ A chik A song, 

Tengsuchina chasong chasong; 
Bimung mingsingatna 

A song balgaoatna 

On-bo ching’ Balbra pangnajolna. 

a|c4e:|e9|c4es|e%^a|c)|c3|ea|ca|c3|e9|c 

NANG NA A CHIK A SONG 


1 . Da-nang angnade - 

A-songtango roani salde, 
Ka-pak ka-pak chanchiatode, 
Man-jawake gualnade 
Atchiramtangkode. 

Silpajaoba asong 
Biap a-bri a-kong, 
Ong-kugenma chasong chasong 

Nangna nama rasong? 

Ka galama angni ka tong 
Nangna Achik Asong? 

2. Basakobasa - 

An sengriri roan salosa, 
Gamchatama angna dikdiksa, 
Nang’rasongna mikbrapesa 
Kratcha-genma pil sa? 
‘Brirang ringrang ringrang 
K’natori ku-rangrang, 

Nitoriri sam-bibalrang 
Grikbea chiringrang. 

Atchiram songni ang’ ‘brirang 
Janggin’ ringanirang. 

3. Atam balsrisri- 

Sal napangon nina nitori, 
Baritango saksan roari 
Kasinjrimjrim kasariri 
Gisik chanchiari. 

‘Brirang bo rot-bo tot 
Nina nitochongmot- 
Niwataton kasrok kasrok 
Danang ansengbejok 
Gisik chanchi kapakchongmot 
Mikchi tingtot tingtot. 

4. Gose angde- 
Man-kugenma nang’ gitakode, 
Silpajaoba songtang gitade, 
Dongkugcnma banobade 

Uija angade. 
Diksiksamangmango 
Chanchia gisiko, 

Ka san ang’ ku rang jumango 
Jagringsa songtango. 

Mera gisiksa aramo 
Mapile basako? 

4e « ♦ 3|e J|c 4c ♦ ♦ ♦ ♦ ♦ 4e i|t 

CHINGNl DONGRAM 


1 . Dongtoa, Dongtoa, Dongtoa ching’ bno- 
Balwa pang-sang balsri balsri rong-ma patalo. 
Samrang bolrang nitoa, abri a-ding rotoa, 

Jawa songni agittalrang danang inatdua. 

Chingni dongram A-chik a bri a song balnama. 

2. K’natoa, K’natoa, K’natoa ku-rangrang - 
Doni ringa chiring gama katchaanirang. 

Dongja chingna asako k’natobata sulrango, 
Gaantin’ ku rang, do ni gitrang burung bolgrimo; 
Chingni dongram A chik a song katchan’ ku rango 

3. A brio, a brio, a* brio ching’ dedrang - 
Rong-ma rikkim silang bolgrim chingni 
neng’takram. 

Cha-gen ta-ma e-chingko, gal-da baring jal-likko, 
Ta-ja taring, ine-a waring burungoniko. 

Chingni dongram A-chik a song chingni 
neng-takram. 

4. Nitoa, nitoa, nitoa ching’ ‘brirang - 
Rona nama ansengbca rong mapatalrang, 

Nitogipa bibalrang, tangsekgipa abarang, 

Rona nama nitwattoa balwa pang sangsang. 

Chingni dongram A chik a song chingni an scngram. 

4c 4c 4 b 4e 

ACHIK ABRI 

1 . A chik a bri nitoriri - 
Nina gitik ka sri ka sri, 

Aram kimit balwa balmik 
Salguri salmik. 

A chik a bri nitoriri 
Aram chapchap balwa balsri. 

2. A biding chu chan chu chan, 

‘Bri kimbe pen-pan; 

Bol rike pichap pichap 
Tangsim rikrak - 
Aiao da-nang ‘brirang apsan 
Niwato pang-sang. 

3. A chik a bri nio tapsri, 

Nina gitik ka-sn ka-sri; 

Ja-ret ondim gonggc gongdmg 
‘Brirang da.nang. 

A chik a bri nitoriri 
Nitobata nio ta-sri. 

4. A-breng a*dalrangba 
Peng-pat suet, 

Kosak ka-ma sambeng 
Gitching met, 

Nigamaton ka-sariri 
A-galmak kari. 

5. Aiao da-nang kasri ka-sri 
Niwataton chel-aoni: 

Aram pa-chap simdim rikrak 
‘Brirang mitap. 

A-chik ‘brirang nitoriri 
Gisik ra-gen ka.sariri. 

4e ♦ s|e * ♦ ♦ ♦ a|e ♦ ♦ ♦ 4c 

SONG CHELAO 


1 . Assam a-song’ saliramchi 
Dongpa-a a-brin’ jat songsa; 
Chonbeoba a-song chingni 
Songdongram ching’ ma-pagitchamm. 

A-chik song, 

Gamchatbea atchiram song; 

Nang-na ong-chong nama rasong, 
Silpajaoba ching’ A-chik a-song. 

2. Chanchiaton ka-sri ka-sri 
A-chik ‘briko nitoriri, 

Nikatman-a ang’ chel-achi 
Atchiramko anga gisikchi. 

3. Ka-saa angni maparangko 
Ang’ jong-norangni kurangko; 
Knagenma songgipino 

Re ange A chik songni chel ao? 

4. Gamchatanirang a sakna 
Dognuenga gita na-a, 

Tusienga bumnggrinio 
Mikrakgen miksele basako? 

« j(e « 4: « 4: :|e 3|c He a|c ♦ a|c 4c He 

KURANGTANGCHI 

1 . O, Chingni pagitchamrang, 

Ringna skipabo. 

Knachina Achik dedrang 
Nangni ringa sulko. 

2. Miko’ chiring bisikoni. 

Chiring joka gita; 

Sengat Achik gisikoni 
Wal-tot nata gita. 

3. Buring grimo do ni ku rang, 

Knatoa gita, 

Mejekpana damben’ sulrang 
Ring-sningna gita. 

4. Abri, chiring, burung, bolgrim 

Ba^awa singhason; 

Jeon ong'gen chingni mikkim, 
Ching’ chongipa asongon. 

5. Re-ba, re-ba, re-mikkangba, 

Pilak A’chik dambe; 
Similgipa chachat ganda 
Ongbo metra-pante. 

6. Ringbo chiring chijanggiko 

Panterang metrarang, 
Ringsik sengan ku'bibako 
Pilak A'chik dedrang. 

OKAMENGA PILAKKO 


1 . Gisik sikan’ suakesa 

Chengatenga kurangko; 
Chro-chro ringrimnasa 
Okamenga pilakko. 

2. Ku'tangko tangbangatna, 

Kurangko gamsokatna 
Ku'onninggrikanichi, 

Pilak A'chik mandeba 
Jatna ka saan’ gisikchi 
Pante-metra pilakba:- 

3. Wal ang riprapattokbo, 

Bil-cham sodikkatpabo 
Achik sea-jotachi, 
Segiminko raachi. 

Pilak A chik mandeko 
Mol-molenga ka-saachi. 

DUKRANGKO AMTQKR 


1 . Agilsak janggi-tangao dukrangchi sinchcpon, 
Kasara, namnika, kusin’ ka-sine dimelon 
Ripeng, bakrima, ma drang janggile chcl angon 

Gisikni-inikandal duko 
Dongna nangaha, 

Sikdikdik ku boso saksan 
Denggoke dongaha. 

2. Gisikni bal-jrimarang pilakchin supekjok, 
Matgitcham dukni parirang tengtoe sabajok, 
Rasong grin-janggini salrang indakcn re angjok 

Simgipa aramrang gita 
U’rang duulaha, 

Waljatchiii’ wal gita 

Namen andalaha. 

3. Ripengrang namgipa angni da o dongjaha? 
Gisikni seng anirang andaljripaha, 

Ka-saan’ kurangrang srikritikaha. 

Chipakkore pokpekon 
Duko dubiaha, 

Dukni sagalon 

Janggi sripaha. 

4. O, ang’ ka saarang maina gala angko? 

Nikoba nikgija dake angni dukni salo, 

Dongja kadimeatna pilakba angko da-o. 

Rasong grin’ wario 

Nomboke balbona, 

Atchijok a gilsak duko 
Mikchio dubina. 

5. Oh, agilsak angni nang-ni mikkang bao? 

Oh, mande-jatrang nangni ka-saa sao? 

Oh, Nokgipa Na-an parakgenma da*o? 

Parakbo ang’ gisiko 

Ang’ dukni aselko, 

Ong'jaode balko 

Balponge talatbo. 

6. Parakjok angna gisikni jagringo, 

Ang’ gita rasong gri bangbea denggokengako; 
Rasongni Songona janggirang simakengako- 
Nengtakna jringjrotna 

Rasongchi tengsue, 

Ring'pana, ka-srokna 

Dukrangko amtoke. 

JAGRING TENGSURIKGEN 


1. Jagring mikkim niktaikuna 
Am-genoba a-kitikna, 
Manjawaha chasongrangna 
An-tangtango andalana. 

2. Mukut, rasong, singhasonko, 
De-a-minga a*gilsako - 
Changa-sapa, lekka-pora 
Manden’ jatna chuarara. 

3. Tangka, sona, hint, mukta, 
A'gilsakko ka-pakata; 
Bi'sarangni gisik gita - 
Manderangko mikbokata. 

4. Bebe aro ka saani ~ 
Agilsako teng.suani, 
Tochri gnang chaki gita 
Andalako seng atani. 

4c lie « 1|C * * >|E 4: * )|I « He * 

PATTIGIMIN RASONG 


1 . Rasong janggi sikrime bimang a mang nangjaha. 
Maha maha songdime jakma neng na nangjaha; 
Salarikit kusini sukni sagal tipjaha, 

Walarikit roani sukni jumang pil aha. 

2 . Rasong bal wa nangana rasong mukut pi 1 ■ aha; 
Asak suknirarachi been gimikko pinaha. 
Chasong janggi tangani indioba batangjok, 

Pilak kusin’ balwarang dimu gita balangjok. 

3. Man -jok nitoaniko arang adang janggina; 
Chinjok ba ra bokako songsonganti niksengna. 
Cha e-ringe a sako sukni be en pilaha, 
Angisikna dingchike mikkim chi-rongbalaha. 

4. Rasong a‘mik patana rongsim-rongsikbataha, 
Nio mikehikimana songsonganti jangaha. 
Mandeska de-ana ku-ba-gisik tang-aha, 

Chicha bokbaka gita rasong a-sal pilaha. 

5. Indioba rasongsa, bimik-cheksi najawa, 

Bibal chokchim a-sakna bilsi rikit baljawa; 

Gitni ku-rang boldimo indinari gam-jawa 
Rongchinggipa sal-jadil saljatchina sujawa. 

6 . 


Patigimin bimik rasongni salna sikrepgen, 
Mingsinggipa gunrang balwao balpongangtokgen; 
Dogisika paksachipak rasong gital nagen, 
Rasong baksa kasaanisa chasongna similgen. 

3|e 4 b a|c a|e s|e ♦ ♦ ak a|e ♦ 

RITIMKARI 


1. Mia-misi chabaengjok mikka chijimana, 

Sara- samsi ritimjok- tangsekgilgil nina. 

Sakchi aram mitapna riprap riprap delipe, 

Wajok wachi gitalna mikka- balwa ta rake. 

2. Ding-karini balwana aram simchirikaha, 
Sam-bol tangsekgilgilna wachi gital sokaha; 
An'bigilna an-gipe chinjok tangsekgilgilko, 
Ringrang ringrang ching-chipe tengsuchalgok 
a-sako. 

3. Attam wal-kumikjajok agalmakkari gita, 

Dimu rippang baljajok songdu ancheng kitgipa. 
Wal-na-china kenjaha, samcheng-agal chijimjok; 
Mikkang me te satjaha; sara-rona rotojok. 

4. Mandal bibal gitchakbal bale 
balchamangmanjok, 

Chi*rengriprip jakgital jakritime bijimjok; 

Sara wal-tim sikramo samsi namittotbajok, 
Sambangguri kamtongo ringsonggital ritimjok; 

5. A-sesamni sinaru rimitchipchip balbaengiok, 
Noksamoni akkaru wa gong wegatbaengjok. 
Chikoramoni bolchu jakritime bijimjok, 

Saraoni tegaitchu bite rongrongtebajok. 

6. Boldiin ringsonggitalo dobrct bitip raaha. 
Chiring rongma patalo gandrak gakgakbaaha, 
Beng blokrang ong katjok a paljolni chibolo 
Bitchi china rerajok atam wala simsimo. 

7. A sesamni bolgongo bokdim ong jok wa gambal, 
A ba wa pang kamtongo mittotbajok me awal: 
Attam wala simsimo do burungrang jikjakjok, 
Tuna bolgrim bijimao siksik-saksak sandijok. 

8. Sangkra bandil bandiljok burung bolgrim gisepo, 
Arobakrang ritimjok kamtongspa bipango, 
Taja-narotgongriting bolgong-wagong weaha, 
Ru-at- agal gol ikeng a sesamo malaha. 

9. Attam a ba re bao me awalko subajok, 
Buring-rona napsiko songrurako akbajok; 
Mechik-nomil desarang arobakko am-bajok, 
A'daloni gal darang kape cha-na nambajok. 

1 0. Ringna gitik chijimjim jokenggipa chiringrang, 
Ding'karina ka sinjrim an senggipa balwarang ; 
Nitoani a-sako changsa balgaotaiaha, 

Pilak ong-atgimino dimelani dongjaha. 

1 1 . A-gimikna boljanggi ringsong- chagattaiaha, 
Jabilsina rongjanggi rongchri- rongkotaiaha: 
Pattiani dinbajok ongatgimim gimiko, 
Nangdapani dongjajok manderangna a-sako. 

1 2. Aba-bolgrim burungrang aganprakenga gita- 
Doo- matni kurangrang rasong onenga gita, 
A’song balnang balsiri mande sakna balnama, 
Gisik mangmang ka siri dukni salo guala. 

13. Dandak-dandak chong*doe a-sal sakna danbajok, 
Rajan’ nokna batpile gamseng mitap jin-bajok; 
Indioba sari-gri mikgil mitapsnichi 
Simakjawa niari mikchipenga gisikchi. 

1 4. Gose da-nang indiba rongjanggide ranaha, 
Bilsi-kari sokoba indin onggramaiaha. 

Nitogipa bario tengsuani dimeljok, 

Asal dandak chongao asong chaasibajok. 

1 5. Songo chaasimiting da’nang game- chagipa, 
Taburingo tangmiting chana migirigipa. 
Bi'sa-desa rammiting gimin chana alsokjae, 
Gamgipa bil-be-miting okna aba-reange. 

16. Atam abasokbao taburingko ritgope, 

Cha-arijok noktango bisa-desa okgape. 
Samjak-me-su ritako okgapatna chaani 
Okchirippet dakako nikjok bisa-desani. 

1 7. Mia-merong rongsaba rongjanggiko sikjajok, 
Angil ching'kalgipaba dengdobikbik dakaijok; 
Jaa jakgolangsijok bisa oktongsisirang, 
Greng-guasu nagaljok bilgilari ba-rangrang. 

18. Te brong bite rongrongte nike ku chi minoka, 
Ku'chi mittap nitate ake chae nimana. 
Tokchang-tokchang samtangtang s ongna dukni 
sokbajok, 

Da-nang saoba- saobarang wal-ko-chikon sikjajok. 

1 9. A-ki-a-sal jimgijao samsi chagija gita, 

An-gil daknanggipako kini rokgimin gita: 
Bimang manggisi gita bibal bari jatchio, 
Gangma minenga gita mikkang sona bibalo. 

20. Pattigimin mandena nppingchina nimakon. 
Mite- Misi-Saljongna Kama! wachi tatjakon; 
A'songari wangdate cha gipachi pakmakon, 
Chasong rik.t wa rame gisik do tcknicakon. 

2 1 . Pattigimin ^-asongko mande a nangatjoknia*’ 
A*song-kosi gimiko marang jo oldapjokma? 
Ong-atgimm rasongna ringrang mesokanima? 
Ringrang Ritimkarina mande kiratcha jama? 

% 4e a|c 3|e a|e i|t a|c 3|e 4c i|e 3|e 

EKANGANl 

1 . Janggin’ salrang mikjapsa kimit mikimitaha. 
Andalsimsim a-sakna salsa salnaptaiaha; 
Mikgil mikjapjawaha, mangkra ba-e bikapsa, 
Sikjaoba watnajok kasaarangko dikdiksa. 

2. A gilsakko cheaha-pilak a sak dukrangko- 
Silchidare nangjaha bate re-na Jordanko; 

A'sak muni marangko sippodape galbajok, 
Sia-saani bojako sia aktetgalbajok. 

3. Baljanggisa arara balpongangjok ranggitik, 
Ka'beoba katongo chipjawaha angimik: 
A'gilsakni bikkapko sia bed delaha, 

Janggi silchi neng-takna been amang pilnaha. 

4. Angna mikchi ongnabe angni pilak ripcngrang, 
Bika a’dram be-nabe ang’ no-ama, jik-dedrang; 
Mikchi be*en pil jawa, mikchi waring jokoba, 
Dukni sagal tipjawa sinti do pilgimoba. 

5. Patat’ bibai gipokko angni mangkra gitoko, 
Galat’ chokchim balsako on e ka saan salamko; 
Watat’ gisik mitapchi bi chakani kemako, 
Nichaoenba u-site kalimani mikchiko. 

6. Ang’ bak-ripeng sanaba groni sildeng orngoba. 
Kema bra watchina bimang manggisioba: 
Ka-saarangni grorangko donggenoba banoba, 
Chottomatjok sildengko mikjap-mikiap bi enba. 

7. Janggi tangan’ salrango pattia’ko man bejok, 
Patti gimin salrangko arang-a dang bon atjok; 
Indioba ring kugen de mittcle rasongko- 
Siangoba janggi-sil Chinalsako batango. 

8. Dukni sildeng bachijok-angkoja kintekgipa, 
Sian’ beri baosajok-angko delgittanggipa? 

Balwa gita sipjokma dukni chipakkorerang, 
Aning mitap napjokma sabisini joongrang? 

9. A kol wang a gitalo be en a mang pil najok, 

A an bimang gitchamko misil misil galangjok; 
Indioba cham jawa janggi gisik silchide, 
Gronggriktaigen arimo basakoba changsade. 

1 0. Ka-sabea ang’dedrang, angko gisik ranade, 
Krengbebo na simang ka-saan bilchi chenade- 
Na a jeko man-para on-bo ukon ka-saana, 

Jeon kamrang ka-sara teng-gen na-mang janggina. 

1 1 . Gtsik-bilko gainabe wakni mikkango gita, 
Miksongako watnabc janggi chiripa gita; 

Gane bebeii’ mukutko bu sugrimko rc oba, 
Janggitangni salrangko pattiani chaneiiba. 

1 2. Pringo do gisikjoko iiania k.imt> susana, 

Atam wala ino rasopg on c nciigtakna 
Mingbo nang ni kamrangko rningant:ko chamiMut,- 
A sak re a matchoto ka>cha'^' janggi neng takna 

i ' Allan! saliM napango bibal sikrcpa gita. 

Marang gnang hiniangko sia nia ckgi ik at; 

C hipgcn unon !‘’ciiba sin'ilani donggipa. 

Manden’ Jangg 'Silcinna biha sunda gua. 

i4 . Jekai bijak mojinu! bahva balsiriana. 

Jakruniia bijakiang nanggen anon ga akna, 

Dring gitchani ga akc soruronggcn a niaiigo, 
Kariona dandakc a sal pii naja pangu 

1 5. C'hirang sipc chadogcn biha pil e aianiu, 

Indakcsa su-sranggen piiak ong atginiinko- 
Unon janggi siktaegon. piiak janggi a-sak(', 
Chibimani chirangba nangdnntaigcn sagalo. 

16. Maiko Jiganangkugcn, angni ku rang najaiok, 
Nasiniangdc nikjacnggen angko nnin-i re naiok; 
Nitogipa teng suan rasong ringrang-ringrangtok 
A gilsakni bikapko gale gansicangnianjok 

17. A mangoni bibalchi angko salani ka nkbo, 

Angni sko donachi ka saan’ bolko gc rikbo 
Manggisini mikkangchi salam ka c sakprakko, 
Walangnajok ‘songtangchi ka pakoba na mangko. 

1 8. B^drang, ripeng, jik>dedrang, renajokne angade, 
Kasagrikbo asako angko gisik ranade; 

A-gilsako ong-jaoba ati’chingjanggi-silchide, 
Gronggriktaigen arimo basakoba changsade. 

^^IHt4s**4s**m** 

KARITANGNA BILSl SOKON 


1 . Bilsisokon anseng anseng, 
Songnok ban chi jeng-chi-jeng; 
Attam pringo sin-jrim sm-jrim 
Guuri pang'sang ‘brirang simdim. 

Sakchi rikrak-rikrak tangsim- 
Suurin’ aram bokdim bokdim, 
Salni jagring rea gongding 
Teng'suange ka-sin kasin. 

2. Sara samsi bandil-bandil, 
Nitoriritangsekgilgil, 

Songni rama-sorok lading 
Balwa ringna balbring-balbring. 

Pul-bibalrang boksogimgim- 
Barirango rimitchinchin 
Bala me-gong bibal bokdim 
Ka-ritangna il-gim-ilgim. 

3. Bilsi sokon an-seng an-seng 
Songnok bari chijeng chijeng, 
Attam pringo sin jrim sin-jrim, 
Guuri pangsang *brirang simdim. 

Mesariba rimitchinchin, 

Balwabalmrik kasin kasin, 

Biba pa-ang silmildingding 
Ge-a patal ramadingding. 

4. Bilsi sokon katchatoka, 

Bi-sa-desa an-sengtoka- 
Atam pringo jipjang-jipjang 
Jikjak-jikjakkatchan’ ku-rang. 

Balbring balbring an-sengriri, 

Ku rang sale ka sri ka-sri; 

Me*tra- pante riprang-riprang 
Gane-chine illip-ildang. 

5. Bilsisokon anseng anseng 
Gisikrangba balbojengjeng, 

Dal-a- chona ta-kreng-takreng 
Ja ku de an ritcheng ritcheng. 

Songo- noko kimko kimko, 

Katchan’ kurang bikbo bikbo 
Song an sengan aman’ ‘songo 
Karitangna bilsi soko. 

***** 

GOKAREK-GOK 

1 . Songo-noko dongari rona inoba, 

Songtang an-scngpajanan gong-ja indiba: 
Samtangtangchin burung bolgrim balwa ringnaba, 
Mitip-mitap, so-so-jengjeng sara-ronaba. 
Gokardc-gok, gokarek-gok, 

Do'gisilgok songtango Gokarek-gok. 

2. Game-sue chaari dongna inoba, 

Songtang ansengpajanan gongja unoba: 
Bikpil-bawil chanchimana danang ukoba, 
Bilding-bildang, jaja-jiji dake gisikba. 
Gokarek-gok, gokarek-gok. 

Songna do-gisikengjok, Gokarek-gok. 

3. Dongramtangko watnapja rogimalenba, 

Wate rena kapaka songrenikjaenba; 
Chigatangna, nokaptangna song-nok siljaoba 
Changsa pil-sa chanchiman a da nang ukoba. 
Gokarek-gok, gokarek-gok, 

Do gisikon ka paka Gokarek-gok. 

4. Gisep-gisep an*sengani songo-nokoba, 
Chrok-measae, cha*e-ringe song ansengjaoba; 
Basakoba katchan* salrang a*songtangoba 
‘Song gipino man-na amja jeko indiba. 
Gokarek-gok, gokarek-gok. 

Achik songna gisikjok, Gokarek-gok. 

5. Gisikode a-songtangko manja gualna, 
Song-nok gittim bari bolgrim ansengpajaoba; 
Dong’nok gisik sikdikdike asongtangoba, 
Jeba ong’bo songtangkode sokja pilakba. 
Gokarek-gok, gokarekgok, 

Sengna do-gisikengjok, Gokarek-gok. 

^t*m*********** 

GACHIOBA ANSENGA 


1 . Jik-kimoba man-dik-man si dakbca, 
Ako game bilba nengna nangbea, 

Oe mai, bebe mai, 

Panteosa jechi jachi ronaba, 
Nangarangna repaoba inbea 
Aganpaoba jegriknasa botaia, 

Oemai, bebemai, man dik-mansi. 

2. Bi-sa barik-rodilnaba mandika, 

Bisa grapon mumunaba changpaja, 
Oemai, bebemai; 

Setangkosa rodilchina inaia, 
Desatangko malmoknaba sappaja, 
Basak‘badc grapsrangnasa sikaia. 
Oemai, bebemai, man dik-mansi. 

3. Bi sa barik-rodiljaoba namjawa, 

Bisa gnang mi-bijakkon songjawa; 
Oemai, bebemai, 

Basakoba songpaoba minatja, 
Simsakgija songarigen mikoba, 
Aganpaoba ku kcng-wakeng inaia. 
Oemai, bebemai, man dik-mansi. 

4. Attam-pringo roamoba mangnenga, 
Bachi maina rcangaha insoa, 

Oemai, bebemai, 

Noktangoba so sojengjeng ka soa, 
Noko rooba watna-chengna changpaja, 
Roramoba batc-bate arata. 

Oemai, bebemai, man dik-mansi. 

5. Jeba on^ bo ^achi ong-e dongnajok. 

Oemai, bebemai 
Bi’sarangba ‘Baba’ ine okamjok, 
Manderangba ‘Ang Jong-pa’ ‘nedemingjok, 
Gachioba gisepode ansengjok. 

Oemai, bebemai, an*sengnilgok. 

4ca|c4c4e9|c>|e9|e:|c4c3|c4c« 

DONGODE ANG BAKSA 


1 . Rong-ma pattalo dongode ang’ baksa 
Ki-tap kingsa, ringani lausa, mi paisa 
Aro kadimeama saoba saksa- 
Onggenchimma suknirarasa? 

2. Chubatsranggipa a-brini pattalo, 
Kasina balwana bijakrang jimjeo, 
Chubate chanchina angna on*bo- 
Dikdiksa guale a-gilsak nang-ko. 

«4t4i**4>***** 

DONGODE UN-BAKSA 


Poraina namgipa kitap, 
Rona nama badiaba biap, 
Knatogipa gitni sul, 
Similgipa bibani pul, 
Nama-nama cha-ani, 

Aro noksa-salani. 

Dongode \m' baksa 
Hobani chatchi saksa, 

Anga jcchaknapjawa, 

Janggi sina siktav/a - 
larang angni nanga chu-gimik, 
Ba^awa angna a gilsak gimik. 

4b 4e a|c a|r 4^ ^ 4- 4: 4: a|e a|i> 

REBA P*LAK NOMIL - PANTERANG 


1 . Re ba p’lak nomil - panterang, tiomil - panterang, 
Ka-srok ka-srok katta - ring at’, katta-ring at’; 

Damsan damsan ku rang salat’, ku rang-salat': 

Re ba p’lak nomil-panteraiig, Damsan damsan ku rang 
salat'. 

Re ba’ wai, Re ba’ wai, Re ba’ p’lak nomil- 
panterang. 

2. Ka-sirokrok bangs! sikat’, bangs! s!kat’; 

“Sososoet” ku's!m!kat, ku s!m!kat; 

Damsan damsan jakpa dokat’, jakpa dokat’, 

Ka's!rokrok bangs! s!kat’, Damsan damsan ku rang salat'. 

Bangs! s!kat’, bangs! s!kat’, bangs! sikat’ pilak 
panterang. 

3 . “Dadingdachong” dama dokat ’ , dama dokat ’ ; 

Nomil “Goga!” doke niat’, dokc niat’: 

Nomil pante jikjakjikjak, jikjakjikjak, 

Re ba’ pilak nomil-panterang, damsan damsan ku rang 
salat’. 

Re ba’ wai, re ba’ wai, reba’ pilak nomil - 
panterang. 

4. Wengwat-suet jaku ga-at’, ja-ku ga-at’; 
Songna-nokna kimko-kimko, bikbo-bikbo: 
An'sengriri mesatokna, mesatokna, 

Jangangchina ka*sirokrok, damsan damsan ku-rang 
salat’. 

Mesa’ wai, mesa’ wai, mesa’ pilak nomil- 
panterang. 

5. Re*ba pilak nomil-panterang, nomil-panterang, 
Achik sulko janggamatbo, janggamatbo; 

Darang gipin sulna batat’, sulna batat'. 

A'chik pilak nomil-panterang, A-chik sulko knatoat’- 
Re ba’ wai, re ba’ wai, re ba’ pilak nomil- 
panterang. 

RING-CHOE SAKSANJOK 


1. Atambal- ka'Sinjok, 

Jajongba jatengbajok. 

Chibiman’ rikamo, 

Ansenga roramo; 

Sam-bolrang nitoriri, 

Nikaijok ansengriri. 

Nikani nitoriri... 

Kasine, kasine, ring-choe balpakna 
Chibimao ansengriri. 

2. Asako nitoani- 
Gisikna katchaani- 
Ongchina kusin’ baksa 
Agilsako changsa 
Ka-srokan kurang sale, 

Ropana ang’ ring choe. 

Chibima saporiri . . . 

Kasne, kasne, ring-choe balpakna 
Chi-kosak balsri balsri. 

3. Jateng-an ronggrikbejok, 

Chibiman’ chi-rong-nongjok; 
Ringrang-ringrang nitojok 
Agimik teng-sujok. 

Salgin’ askirang nitoriri- 
Chi kosak’ chmgchetari. 

Gamani kasariri.. 

Jokanga chibiman chi-gam ani baksa 
Ku rang ka-sn ka sri. 

4. Rasongni song nok gita 
Ringrange nikata; 

Man-genma basakoba 
Indonga salko changsa? 

Mikandala ang’ a-sak 
Chanchion kapak kapak. 

Chanchion ka pak kapak. . . 

Ka sara, mingnama, knatoa, nitoa, 
Balponge aram kosak'. 

5 . Jajongba napsrimjok 
Attamba waltingjok 
Kimi^ok gittim dao jripjrang 
Janggide jumangjok, 

Ring-choe saksanjok. 

Ring-choe saksan a sak. ... 

Ka-sine balpakna chi-kosak jumango 
Aram pachap pachap 

^im********** 

OHOMA 


1 . Akamma kobokma sima chaama, sima chaama? 
Nomil-pante ansengao mesapanama, mesapanama? 
Ohoma, Ohoma, Oe nanggo, Oe da nang: 

2. Lauma gonggedangana chia ko jama, chia ko*jama? 
Dama-dachi dokana ja-rikpanama, jarikpanama? 
Ohoma, Ohoma, Oe nanggo, Oe da nang: 

3. Kotip bakjakjakari kabo pantea, kabo pantea; 

Gana tengchap wentonge ganbo nomila, ganbo nomila. 
Ohoma, Ohoma, Oe nanggo, Oe da nang. 

4. Sosoetna soetna bangs! sikana, bangs! sikana; 

Ja a ga suetrimda angm!ng mesana, angm!ng mesana. 
Ohoma, Ohoma, Oe nanggo, Oe da nang. 

5. Atam jajong jatengao ringe rokuna, ringe rokuna, 
Jawa songn! nom!lm!ng ansengpakuna, 
ansengpakuna. 

Ohoma, Ohoma, Oe nanggo, Oe da nang. 

6. Pante ongannasa pekm!langkuna, peknulangkuna; 
Ma!a chatch! deammg s!nge n!kuna, s!ng-c n!kuna. 
Ohoma, Ohoma, Oe nanggo, Oe da nang. 

7. Jajong jab!tch!maona mesa! n!namo, mesae nmamo? 
Nom!l pante kangrike linge rona mo, nnge rona mo? 
Ohoma, Ohoma, Oe nanggo, Oe da nang. 

8. Nang'ko btmung mankuja naa sawamo, na-a sawamo? 
Atcho, dama dokkuna watpakubomo watpakubomo. 
Ohoma, Ohoma, Oe nanggo, Oe da nang. 

4ti»4i4c]|c4i)|t4t4c4E4i4t*>|t 

GOGAIWAI. GOSAIWAI. DIRENGWAI 


1 . Dama barat siringe dokbo gose chamea. 

Bangs! gital so pue sikbo noba na ara, 

Go... Gogaiwai, Gosaiwai, Direngwai. 

2. Dama bidap chitinge dokna gosc angade, 

Daa walde waltinge “Direng” dokna anchingdc. 

Go. . . Gogaiwai, Gosaiwai, Direngwai. 

3. A' an timtim ga-nabe, a banggiri monabe, 

Chian chokchok ronabe chibanggiri satnabc. 

Go... Gogaiwai, Gosaiwai, Direngwai. 

4. Da si re-bagipako namnikama panteko? 

Nang ming “Direng” dokrimna don‘nok anga darnako. 
Go... Gogaiwai, Gosaiwai, Direngwai. 

5. Biri agal so-ani wal ang anga nikatjok, 

Chame Tura jilani ku rang nama kinajok. 

Go... Gogaiwai, Gosaiwai, Direngwai. 

6. Ku'ba e ching bisoksi simildingding simila, 

Kurang sala gaanti dasionin kinara. 

Go... Gogaiwai, Gosaiwai, Direngwai. 

7. Do-kuasa chircngrip roa gose pantcdc, 

Kini chita chijengbit doka manggisim gita. 

Go... Gogaiwai, Gosaiwai, Direngwai. 

8 Delang buchu wensoke rona gose angade. 

Dosadipil onchoke “Direng” dokna ancliingde. 

Go... Gogaiwai, Gosaiwai, Direngwai. 

9. Gangguasa engenga anchi opna manjaeming, 
Songonisa miknenga angko nina sikjaeming. 

Go. . . Gogaiwai, Gosaiwai, Direngwai. 

10. Chu bisire ringesa danang peka daktoka, 
An*tangtangko dondape maa noa intoka. 

Go. . . Gogaiwai, Gosaiwai, Direngwai. 

11. An cheng son soreo na bat koirang manggni, 
Samsi bandil bandilo pante ro*reng sakgni. 

Go. . . Gogaiwai, Gosaiwai, Direngwai. 

12. Balsri balwa balana bola bijak moasa, 

Angming “Direng” dokrimna nomil terak na-asa. 
Go... Gogaiwai, Gosaiwai, Direngwai. 

13. Ramasamni meapek bambek ‘noba angade, 
Chame rae ronaba kirapaja pantede. 

Go... Gogaiwai, Gosaiwai, Direngwai. 

14. A'sesamni te-bibal bite nangna balenga, 

Baoni pante rorengbal maina boe roenga. 

Go. . . Gogaiwai, Gosaiwai, Direngwai. 

15. Dobisako balgipa danang doreng gakasi, 

Jilla nina inode rebo Shillong Gauhati. 

Go... Gogaiwai, Gosaiwai, Direngwai. 

^ ||C J|C 4c 3|C 9|C a|e 9|C J|e J|C 3|e % 

SALS AMANGMANG ANSENGNA 


1 . A-dingsiri-sirio. Mite- mande peng pango, 

Songdu- sagal- niwatna, Balwa rippang ringsikna; 
Sikko- doba balliping kae, Gue moja supari cha-e 
Rona ‘noba da*alde, salsamangmang an-senge. 

2. Bolasari japango, sanisi bandil bandilo, 

Rotoriri a songna, Ka-sariri golpona; 

Kasirokrok bangsiko sike, wapang sumeratako done 
Rona ‘noba da-alde, salsamangmang an scngc. 

3. Rong ma rikkim pattalo, do amekni wilwilo, 

Songdu jahat niwatna, nike gisik pangsangna; 

Ripeng baju namako, katta ringna changako, 

Rona ‘noba da-alde salsamangmang an-sengc. 

4. Rona-chona inoba, degirisa an senga, 

Attam bangs! sikoba, panteosa niksenga; 

Katta kurang bangsina sale, mika-mikjip kadingsik nngc. 
Rona ‘noba da-alde, salsamangmang an-sengc. 

5. Roa-choa inode, inbo gose da-alde, 

Jeba ong-bo ropana Ranggirako niwate 
Sona-misi riprangko nie, tangka baoriramko sane, 

Rona ‘noba da-alde, salsamangmang an-senge. 

6. A -ding ‘biri pattalo, silang rong-gitchcrao, 

Mande gita golpona, mite ganda wilwalna 
Gisikrara mitesak nike, manderara Ranggira wenc 
Rona ‘noba angade, salsamangmang da-alde. 

;|r3|c:|e9|c3|c 

SIKATANG 


Sika, sikatang, p’ilakkon brena uanga gri: 
Brena man-gijarangba chingni, 
On-giminrang sikatang ra-ani. 

O, k‘nabo gam-cnga gitni sulrang, 
Boldimgrimo katchaan’ ku-rang, 

Knatonri ringenga do-drang. 

Tangseka ‘brirang ‘ching roramrang, 
Rimitchip chaa mi-misirang, 

Niwatto’ adu tangsim pangsang- 
Sal-kari soka jensalo - sikatang. 

Jawan’ rasongde chingna batja, 

Ongiminrangko teke donja, 

K’nabo, katchaan’ kurang asak gapchina, 
Sika, skatang. 

3|e 3|c % 3|e i|e 3|e afe a|e 3|e i|e 4c a|e 

MIKKANGTANGO GITA 


1 . Dikdik salrang ong aioba 
Ruuta bilsirang gita, 
Songchelachisa ong-oba 
Mikkangtango gita, 

Nikatenga nang-ko gisiko 
Riprapajagringo 
Kimitgenma nang’ jagringko 
Riprapgen andalao. 

O... O 

2. Watatgenma kobor changsa 
Mikka aram baksa; 

Balbring balbring jipjang jipjang 
Rebaenga gita, 

Rimit rimat mesokgenma 
Changsa tusidapate 
Ku rang ka sri agantaigenma 
Ku-chimitmit niate. 

O... O 

3. Basakoba changsamangmang 
Rasongni tengsuao, 

Rinok-terok nang ni bimang 
Ang baksa sambao- 
Tangsim rikrak nitoriri 
Chibiman’ rikamo 
Kasinjrimjrim balwa balsri 
Jateng*an attamo. 

O... O 

4. Dukrang chipakkore gita 
A-gilsak pPkpekon, 

Ka saa bibal rongrikbea 
Gaake dimelon; 

Dongkugennia nang’ jagringde 
Jumango gitade, 

Tengkugenma nang ka-saade 
Uija angade. 

O... O 

4e 3|e 3|c 4c 3|c 3|e 3|c a|c 4c 3|e a|e a|e a|c 

SAKSAN SIKDIKDIK 

1 . Saksan sikdikdik 
Ongan somoio, 

Gisiko dikdik, 

Nangko chanchio; 

Kaa suangwang 
Nikata nangko, 

Naasan mangmang 
Asak gimiko. 

Saksan nang’ dongjao ang’ sambao, 
Saksan nang ko nikjan’ somoio. 


65 



2. Jumangogita 
Nang'ni ku*rangko 
Knataikugenina 
Basak’ba changsao? 
Ka-dingtaikugenma 
Kratcha-e mikkango 
Ka-sariri nie 
Atamjatengao? 

Saksan nang' dongjao ang’ sambao, 
Saksan nangko nikjan’ somoio. 

3. Simila gita 
Bibalni balo, 

Ka*sroka gita 
Ka*san’ ku-rango, 

Katchaani chimik 
Nangko gisik rao, 

Guale dikdik’ 

A'sak dukrangko. 

Saksan nang’ dongjao ang’ sambao, 
Saksan nang ko nikjan’ somoio. 

4. Nang-gitan tiktak, 

Aski rongsako, 

Tengenga srak-srak 
Nikgen salgio? 

Nagenma imon 
Aski ang’ sambao, 

Janggi neng'takon 
Jringjrot salgio? 

Saksan nang’ dongjao ang’ sambao, 
Saksan nang ko nikjan’ somoio. 

4t * * « III * * « He * * * 

JARANI KORE DOKA 

1 . Kore doko kore dok’ 

Kore doke rogini - 
Cha e mo rongbol dok 
Cha*na mano chagini. 

Jara solo ka-dingna 
Wagamai wabrakbrak 
Cha*na rnanjao tusimna 
Oksaiigkapkap gangborak. 

2. Gisik a ning bitangkal - 
Bilna wa-sagipadc, 
Kotaningko salangkal 
Tailing mikmakatnade. 

Bolna wana kadingna 
Wagamai wabrakbrak, 
Ghana man-o cha-pana 
Bikma kring oktinggak. 

3. Lekka-pora man-angkal 
Lekka chiprakgipade, 
Sena-jotna sapangkal 
Gisik tiktakgipade. 

Mejasalko salnikja - 
Gingma-gingpel gingsidep, 
K‘nasalko kinaja 
Jara miksildogetget. 

4. Nokma raja ongangkal 
Nokma tokrakgipade, 
Tangka jengbong donangkal 
Jengbong kebitrakode. 

Kore doko kore dok 
Kore doke rogini - 
Jara sole robojok 
Sawa badinpagini. 

5. A'king-gore man*wgkal 
Kange kingkangatnade - 
Rasong mikkim chuangkal 
Gingmat chagatgipade. 

Nama-namja chinapja 
Jarasimsim mikgilgep, 
Tangka-sona gamcha^a 
Jarawakwak ginggepgep. 

6. Nokdang-ba ku dakangkal 
Dongnanggipa bipade, 
Jikma-jikse dongangkal 
Donge rona inode. 

Dukko-sukko chinapja 
Jara ku-chi rorara, 

Kena-sia cha-totja 
Bigil wakbigilara. 

7. Songko-nokko dilangkal - 
Dildiljawa inode, 

Torom rama re-angkal 
Toratangko watode 

Kore doko kore dok- 
Ringgijaba pekgni 
Cha-enio rongboldok 
Cha*gijaba rakgini. 

8. Gamu rimna gongangkal 
Rim-na tektakgipadc, 

Miajamo pakangkal 
Pako okkagipade. 

Kore doko kore dok’ 

Kore doke rogini, 

Cha cnio rongboldok 
Cha-na mano chagini. 

9. Jara solo kadingna 
Wagamai wabrakbrak, 

Doke galo sipana 
Jabra-jakbra gangborak. 

Kore doko kore dok' 

Kore doksrangaigini 
Gha na man o rongboldok 
Cha c sisrangaigini. 

4 : a|ci|c DC ak a|e ♦ ♦ ♦ * 3|e a(e 

CHAASIA 

(“Ritimkari” poedooniko raongkatgimin) 

Dandak-dandak chong-doc a-sal sakna danbajok. 
Rajan’ nokna batpilc gamseng mitap jiivbajok; 
Indioba sari-gri mikgil mitapsnichi 
Simakjawa niari mikchipcnga gisikchi. 

Aba-bolgrim burungrang aganprakenga gita- 
Do o- matni ku rangrang rasong on enga gita. 
A-song balnang balsiri mande sakna balnama, 
Gisik mangmang ka siri dukni salo guala. 

Gose da-nang indiba rongjanggidc ran-aha, 
Bilsi-kari sokoba indin ong-gramaiaha. 

Nitogipa bario teng-suani dimeljok, 

Asal dandak chongao asong chaasibajok. 

Songo cha-asimiting da*nang game- chagipa, 

Ta'buringo tangmiting cha-na migirigipa. 

Bi'sa-desa ram*niiting gimin chana alsokjae, 

Gamgipa bil-bemiting okna aba-reange. 

Atam a-basokbao taburingko ritgope, 

Cha*ahjok noktango bi*sa-desa okgape. 

Samjak-mesu ritako okgapatna chaani 
Okchirippet dakako nikjok bisa-desani. 

Mia-merong rongsaba rongjanggiko sikjajok, 

An gil ching'kalgipaba dengdobikbik dakaijok; 

Ja-a jakgolangsijok bisa oktongsisirang, 

Greng-guasu nagaljok bilgilari ba-rangrang. 

Te-brong bite rongrongte nike ku chi minoka, 

Ku'chi mittap nitate ake cha e nimana. 
Tokchang-tokchang samtangtang songna dukni sokbajok, 
Da nang saoba- saobarang wal ko-chikon sikjajok. 

A'ki-a sal jimgijao samsi chagija gita, 

An*gil daknanggipako kini rokgimin gita: 

Biniang manggisi gita bibal bari jatchio, 

Gangma minenga gita mikkang sona bibalo. 

Pattigimin mandena rippingchina nimakon, 

Mite- Misi-Saljongna Kama! wachi tatjakon; 

A'songari wangdate chagipachi pakmakon, 

Chasong rikit warame gisik dotekmcakon. 

Pattigimin rasongko mande anangatjokma? 

A song-kosi gimiko marang jo oldapjokma? 

Ongatgimin rasongna ringrang mesokanima? 

Ringrang Ritimkarina mande kiratchajama? 

4 : « ♦♦♦♦♦♦ ♦ 

